På denne tiden var det en rekke aktive idrettsforeninger i byen, blant andre Bergens Turnforening, Norrøna, Nornen, Bjørgvin, Hermod og Turn og Idrettsforeningen Viking. Disse fikk nå en standsmessig arena for sine utendørs aktiviteter. En oppsynsmann hadde i oppgave å føre protokoll over alle som besøkte anlegget og hvilke lag de kom fra. Bergen byarkiv oppbevarer fire slike dagbøker fra perioden 1896–1902 og 1931–1951, dvs. lakune 1903–1930.